钦定古今图书集成/历象汇编/乾象典/第054卷 > 轸宿
## 钦定古今图书集成/历象汇编/乾象典/第054卷 > 轸宿

按《礼记月令》：“仲冬之月旦轸中。”

按《星经》阙。

按：《史记天官书》：“轸为车，主风。”

〈注〉索隐曰：宋均云“轸四星居中。”又有二星，为左右辖车之象也。轸与巽同位为风，车动行疾似之也。《正义》曰：“轸四星，主冢宰辅臣，又主车骑，亦主风。”

按：《汉书·天文志》同。

按《博雅》：“轸谓之《鸟孥》。”

按《晋书天文志》：“轸四星，主冢宰辅臣也，主车骑，主载
仟，有军出入。皆占于轸，又主风，主死丧。”

按：《隋书天文志》同。

按《宋史天文志》：汉永元铜仪，以轸宿为十八度。旧去
极九十八度，景祐测验亦十八度，去极一百度。
按《观象玩占》，“轸四星曰天车，主车骑，任载盗贼之事，
战伐之用，亦为丧车辌輴之象，主死丧。四星为天辅
冢宰之官，主察殃咎，知凶咎。水星也，主风。”其右星北
上十三尺，为日月五星中道。